kk kk bg kk kk be kk kk kk hbs_cyr kk kk kk kk kk hbs_cyr kk ru kk bg kk kk kk kk kk kk hbs_cyr kk kk kk kk kk hbs_cyr kk ru kk bg kk kk kk kk kk kk de kk en eo kk kk kk kk kk kk kk kk kk kk kk kk de kk de kk ky kk kk kk kk kk kk kk kk kk kk kk kk kk kk kk kk kk kk hbs_cyr kk de kk kk de kk kk kk kk kk uk ky kk ky kk en kk kk kk kk kk kk kk ba kk kk kk kk kk kk kk ru en kk kk ru en kk kk ru en kk kk kk kk en kk kk en kk kk kk kk kk kk hbs_cyr kk kk kk kk kk hbs_cyr kk ru bg kk kk kk kk bg en kk kk kk kk kk kk be it en en fr en it en en
Әлемді мейірім мен махаббат құтқарады - Қазақстандағы Ислам
Өмір үшін жанталасып жатқандар қаншама!? Оларға жүрек жылуын ұсынып, ыстық ықыласын білдірушілер одан да көп екені көңілге жұбаныш! Осы соңғы бір айдың ішінде емханаларға оттегі концентратын алуға еріктілер тобы жұмыс жасады.
Жапырақ та Алланың қалауымен жерге түседі. Олай болса, елге індет ентелеп келгенде осыны ұмытпауымыз керек болатын. Себебі, жер бетінде мейірім азайып кетті, қатігездік қанат жайды.
Мейірім мен махаббат бұл – адамдар арасын жалғап тұрған нәзік сезім. Бір-біріне деген құрмет пен жақсы көру сезімі, сыйластық адамдарға өте қажет.
Нәрлі топыраққа қандай тұқым ексек, соған сәйкес өнім алынатыны бесенеден белгілі. Бидай тұқымынан бидай өсіп шығатынындай, арпаның дәнінен міндетті түрде арпа өсіп, бой көтереді. Бұл табиғи мысал. Бірақ, сөзіміз мақсатсыз емес. Рухымыздың тереңіне жақсы мінез-құлықтардың тұқымы себілсе, болмыс-бітімімізде ізгі қасиеттердің қатары түзілері анық. Мұндайда айнала қоршаған ортамен де байланыс жақсы негізде нығаяды.
Қаржы алаяқтарынан қалай сақтанамыз?
Бала тәрбиесі құрсақтан басталады
Сен де сүй Ол Алланы жаннан тәтті.
Адамзаттың бәрін сүй бауырым деп,
Және осы Хақ жолы деп әділетті», – деп жырлаған. Алла Тағала адамзат баласын зор махаббатпен жаратқандығы себепті, құлдарының да бір-бірін жақсы көргенін, мейірімді болғанын қалайды.
Жалпы мейірімділік, ізгілік, ілтипат пен ізет болған жерде қашанда сұлу сыйластық орын алары сөзсіз. Ата-ана, бауыр, дос, туған-туыс және айналадағы адамдармен ерекше қарым-қатынас жасау – барлық адамның адами тұрғыдан өсіп-толысуына, кемелденуіне себепші.
Керісінше, дөрекі сөз, ғайбат, өсек және өтірік рухымызды кірлетіп жібереді. Сол үшін де жақсыдан үйреніп, жаманнан жирене жүріп, асыл дінімізде көркемдікті қолдануымыз қажет. Сонда ғана ізетті, кешірімді тұлға ретінде қалыптасамыз.
Атақты бір психолог конференцияда: «Кімді жақсы көрсеңіз, оған барып жақсы көргеніңізді ашық айтыңыз», – дегенді айтады. Бір апта өткен соң психологқа бір кісі телефон соғады: «Өткен аптада айтқан сөзіңіз мені қатты ойландырды. Осыдан бес жыл бұрын әкеммен қатты ұрысып үйден кеткен біреумін. Сол кезден бері бір-бірімізге тіл қатпайтын болдық. Тіпті отбасымызбен бірге жиналған кездерде онымен кездеспеуге тырысатынмын. Үйге жеткенімде «жақсы көретінімді» әкеме айтуға ниеттендім. Осындай шешімге келуімнің өзі үстімнен ауыр жүк түсіргендей болды. Үйден шығып, ата-анамның үйі жаққа бардым. Олардың есігін қағып, есікке әкемнің шығуын тіледім. Өйткені, бірінші анамды көріп қалсам, жақсы көргенімді оған айтып, әкеме жолығуға тағы да батылым бармай кететінімді сездім. Есікті әкем ашты. Табалдырықты аттамай есіктің алдында тұрып: «Әке, сені жақсы көретінімді айту үшін келдім», – дедім. Әкем бірден мүлдем басқа адамға айналып кеткендей болды. Жүзі жұмсарып, көзі жасаурады. Мені құшақтай салып, басымнан сипалай берді де: «Мен де сені жақсы көремін, ұлым менің. Осыны ертеректе айтпағаным үшін кешір», – деді.
…Екі күннен кейін әкем инфаркт болып, ауруханаға түсті. Әкеме жақсы көргенімді айтпай тағы жүре бергенімде… оған жақсы көргенімді айтып үлгермегенімде… Олай ойлаудың өзі қорқынышты. Айтайын дегенім, жақсы көретімізді дер кезінде айту керектігін жақсы ұққандаймын. Рахмет сізге!»
Иә, өмірде орын алған осы оқиғаға қарасақ, өмірдің бағасы тым арта түседі. Адамдар болмашы нәрседен жүрекке дақ түсіріп алатыны өкінішті! Алланың разылығын көздеп, игі амал жасаушылар туралы көптеген хадистер бар: «Мұсылман бауырының пайдасы үшін әрекет жасаған кісіге Алла жолында жиһад жасағандардың сауабы беріледі».
Әнәс ибн Мәликтің риуаяты бойынша, пайғамбарымыз (с.ғ.с.): «Мұсылман бауырының мұқтаждығы үшін жүгірген кісінің әрбір қадамы үшін жетпіс сауап жазып, жетпіс күнәсін өшіреді. Егер бауырына ол арқылы жәрдем берілген болса, анасынан туылған күндегідей бүкіл күнәларынан тазарады. Егер сол сәтте өлсе, есеп-сұрақсыз пейішке кіреді», – деген.
Міне, өзгеге қысылтаяң уақытта қол созудың ақыреттік пайдасы мен жеңісі осы болмақ. Қазір еліміз сын сағатта сыналып отыр.
Сындарлы сәтте адамдарға тым болмаса мейірім мен жылылық сыйлай алсақ – адамгершіліктің белгісі. Өйткені ауру алыпты да алып ұрып жатыр. Бай мен беделдіні таңдап жатқан жоқ! Сондықтан барша басы ауырып, балтыры сыздап, жаны қиналғандарға қоғам болып дем берейік. Жақсы сөз жан семіртеді.
Бүгінгі әлеуметтік желінің зиянын пайдаға, жақсы ниетке пайдаланайық. Қаптаған керексіз ақпаратты таратқанша, пандемия кезінде жақсылық жасағандардың мерейін үстем етейік. Сонда індеттің беті ізгі іс пен үмітпен тұмшаланады. Жақсылық үздіксіз жалғасатын болады.
«Әр қазақ менің жалғызым» деген ұран жалған болмауы керек. Себебі қазақтың қаны бұған дейін де аз төгілген жоқ. Соғыс пен аштық уақытында санаулы қазақ жан бақты, өжет ұрпақтың сағы сынбағандықтан, қазақтың бүгінгі таңы атты. Енді тәжтажалға да сондай қайсарлықпен қарсы тұратын рух керек! Ол үшін: жылы сөз, жақсы қарым-қатынас, сыйластық пен адамдарды жақсы көру сезімі болса жеткілікті.
Түйін: Миқдад ибн Мағдикариб жеткізген хадисте: «Пайғамбарымыз (с.ғ.с.): «Діндес бауырын жақсы көретін адам сүйіспеншілігін оған міндетті түрде білдірсін», – деп айтты» делінген. Айналамыздағы адамдарға мейіріммен, жұмсақтықпен қарап, ата-анамызға, бауырларымызға жақсы көретін сезімімізді білдірудің пайдасы мол. Арада сыйластық орнап, бауырмалдылық жалғаса түседі. Алла нәсіп етсе, бұл індетті де еңсереміз.
Тегтер: дінжақсы көруізгілікқоғаммейірімділікТұрар Түгелұлы
Жарас Ахан: Саналы адамға сенім керек
Павлодарда Дін мен дәстүрдің маңыздылығы талқыланды
Әйелдер жаназа намазына неге қатыспайды?
Пікір қалдыру Жауапты болдырмау
Э-пошта мекенжайыңыз жарияланбайды. Міндетті өрістер * таңбаланған
Келесі рет пікір қалдыру үшін менің атымды, электрондық поштамды және веб-сайтымды осы браузерде сақтау.
Исламның 5 парызы – Ибраһимнің (а.с.) 5 қазынасы
Бөлісу 1238 Твитерге 774
«Хикмет» cөзінің мағынасы қандай?
Бөлісу 212 Твитерге 132
Төрт мәзһаб – ислам
Бөлісу 755 Твитерге 472
Түркілердің ислам дінін қабылдауы
Бөлісу 114 Твитерге 72
Мүфтият ғимаратының ауласына 440 арша ағашы отырғызылды
Діни үдерістегі модернизация: Елорда имамдарына арнайы семинар өтті
Шымкентте бесіктің қасиеті түсіндірілді
Kazislam порталы – мемлекетіміздің дін саласында жүргізіп жатқан жұмыстарын насихаттайтын еліміздегі бірден-бір интернет-ресурс.
Құпия сөзді қалпына келтіру
Құпия сөзді қалпына келтіру үшін пайдаланушы аты немесе электрондық пошта мекенжайын енгізіңіз.
Update Required Flash plugin